Sunday Times Books LIVE - Naledi Books
Naledi Books Latest
Die bekroonde skrywer Lina Spies se tiende digbundel, Sulamiet, het in 2016 by Naledi verskyn en is tydens die RSG Kunstefees bekend gestel. Jean Oosthuizen (LitNet) en Andries Visagie (Versindaba) het kort na die vrystelling met die skrywer gesels oor haar jongste bundel.
Spies vertel aan Oosthuizen: “Die publikasie van my tiende digbundel het my byna dieselfde opwinding besorg wat met die verskyning van my debuut in 1971 gepaard gegaan het.”
Jou tiende digbundel, Sulamiet, het pas by Naledi verskyn. Ek besef dit is moeilik om jou eie werk te beoordeel, maar hoe voel jy oor jou nommer tien en jou nuwe uitgewer?
Die publikasie van my tiende digbundel het my byna dieselfde opwinding besorg wat met die verskyning van my debuut in 1971 gepaard gegaan het. My eersteling is voorafgegaan deur ’n dekade waarin ek met onwrikbare geloof in die oordeel van my mentor, DJ Opperman, my eerste gedigte geskryf het totdat hy my debuut, Digby Vergenoeg, as ’n ryp bundel kon aanbeveel vir publikasie.
By Opperman het ek die geduld geleer om te wag totdat ek in die gedigte wat dit my gegee word om te skryf ’n bundel “herken” wat gereed is vir blootstelling aan die publieke oog. Lees verder: LitNet
Met Visagie gesels die skrywer veral oor die Bybelse simboliek en temas in Sulamiet.
Lees verder: Versindaba